 Àwọn ọmọ Nàíjíríà: Bùhárí gbọdọ sọ ẹnu rẹ lÁmẹríkà Aarẹ mejeeji yoo sọrọ nipa eto aabo, ọrọ ajẹ ati idokowo laarin orilẹede mejeeji Awọn ọmọ Naijiria naa fi ero wọn han loju opo ikansiraẹni Facebook ti BBC News Yoruba, nibi ti ati bere lọwọ awọn eniyan wipe kini imọran wọn fun Aarẹ Buhari gẹgẹbi o ti gunlẹ si Washington, lati se ipade pẹlu Aarẹ Trump. Arakunrin Abayomi Adebiyi gba Aarẹ Buhari ni imọran lati ko ara wọn ni ijanu, ki wọn si ma se sọ ohun to le da orilẹede Naijria ru. Bẹẹ si ni, Tọba Joseph sọ wipe ki Aarẹ Buhari o ranti wipe awọn ọdọ kii se ọlẹ, lẹyin ti Aarẹ Buhari sọ laipe yii wipe, ọgọọrọ awọn ọdọ lorilẹede Naijiria ni ko fẹ isẹ se, ti wọn si n gbẹkẹle owo rọọbi. Content is not available End of Facebook post, 1 Aarẹ Buhari to n dije dupo aarẹ fun igba keji lọdun 2019, yoo gbiyanju lati jẹ ki awọn eniyan mọ wipe eto oselu tiwantiwa jẹ oun logun lọpọlọpọ, ati wipe, oun yoo teramọ gbigbogun ti iwa ibajẹ lorilẹede Naijiria. Aarẹ mejeeji yoo sọrọ nipa eto aabo, gbigbogun ti awọn agbesunmomi, Ọrọ ajẹ ati idokowo laarin orilẹede mejeeji. Ifarapẹra laarin aarẹ Naijiria ati aarẹ ilẹ Amerika : Awọn ọmọ Naijiria ti kan si Aarẹ Buhari lati sọ ọrọ ẹnu rẹ lasiko ipade pẹlu Aarẹ orilẹede Amerika, Donald Trump nibi ipade awọn adari mejeeji ti yoo waye nile ijọba Amẹrika, White House. 